CELEX: 52020PC0028
Language: sl
Date: 2020-01-17
Title: Predlog SKLEP SVETA o spremembi Sklepa (EU) 2019/274 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo

EVROPSKA KOMISIJA
            Bruselj, 17.1.2020
            COM(2020) 28 final
            2020/0012(NLE)
            Predlog
            SKLEP SVETA
            o spremembi Sklepa (EU) 2019/274 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            (Besedilo velja za EGP)
            
               
         
         
            
               OBRAZLOŽITVENI MEMORANDUM
            
            
               
                  Združeno kraljestvo je 29. marca 2017 v skladu s členom 50 Pogodbe o Evropski uniji (PEU) uradno obvestilo Evropski svet o svoji nameri, da izstopi iz Evropske unije in Evropske skupnosti za atomsko energijo. Evropska unija je v skladu z navedeno določbo v pogajanjih z Združenim kraljestvom dosegla sporazum o podrobnostih njegovega izstopa (v nadaljnjem besedilu: Sporazum o izstopu), ki upošteva okvir njegovih prihodnjih odnosov z Unijo. 
               
               
                  Svet je 11. januarja 2019 sprejel Sklep (EU) 2019/274 o odobritvi podpisa Sporazuma o izstopu
                     1
                   in osnutek sklepa Sveta o sklenitvi Sporazuma o izstopu poslal v odobritev Evropskemu parlamentu. 
               
            
            
               Vendar vlada Združenega kraljestva ni dobila potrebne podpore v britanskem parlamentu, da bi nadaljevala s podpisom in ratifikacijo Sporazuma o izstopu, zato je Evropski svet zaprosila za podaljšanje obdobja iz člena 50(3) PEU. Evropski svet je prvotno odobril podaljšanje do 12. aprila 2019
                  2
               . To obdobje je bilo dodatno podaljšano do 31. oktobra 2019
                  3
                in nato do 31. januarja 2020
                  4
               .
            
            
               Tretji odstavek člena 185 Sporazuma o izstopu določa, da lahko pri pripravi pisnega uradnega obvestila o zaključku svojih potrebnih notranjih postopkov Unija v zvezi s katero koli državo članico, ki je navedla razloge, povezane s temeljnimi načeli nacionalnega prava te države članice, izjavi, da lahko izvršitveni sodni organi te države članice v prehodnem obdobju poleg razlogov za neizvršitev evropskega naloga za prijetje iz Okvirnega sklepa Sveta 2002/584/PNZ
                  5
                zavrnejo predajo njenih državljanov Združenemu kraljestvu na podlagi evropskega naloga za prijetje. Člen 4 Sklepa (EU) 2019/274 določa, da države članice, ki nameravajo izkoristiti možnost iz drugega odstavka člena 185 Sporazuma o izstopu, o svoji nameri obvestijo Komisijo in generalni sekretariat Sveta pred 15. februarjem 2019
                  6
               . 
            
            
               Glede na večkratno podaljšanje obdobja na podlagi člena 50(3) PEU je primerno določiti nov rok, v katerem bi morale države članice, ki nameravajo izkoristiti to možnost, o tem obvestiti Komisijo in generalni sekretariat Sveta.
            
            
               
                  Sklep (EU) 2019/274 o podpisu Sporazuma o izstopu je zato treba ustrezno spremeniti.  
               
            
            
               2020/0012 (NLE)
            
            
               Predlog
            
            
               SKLEP SVETA
            
            
               o spremembi Sklepa (EU) 2019/274 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            
            
               (Besedilo velja za EGP)
            
            
               SVET EVROPSKE UNIJE JE –
            
            
               ob upoštevanju Pogodbe o Evropski uniji in zlasti člena 50 Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Svet je 11. januarja 2019 sprejel Sklep (EU) 2019/274
                  7
                o podpisu Sporazuma o izstopu. 
            
            
               (2)S Sklepom (EU) 2019/476
                  8
                je Evropski svet v dogovoru z Združenim kraljestvom prvotno podaljšal obdobje iz člena 50(3) PEU do 12. aprila 2019. To obdobje je bilo nato s Sklepom Evropskega sveta (EU) 2019/584
                  9
               , sprejetim v dogovoru z Združenim kraljestvom, dodatno podaljšano do 31. oktobra 2019 in nato s Sklepom Evropskega sveta (EU) 2019/1810
                  10
               , sprejetim v dogovoru z Združenim kraljestvom, do 31. januarja 2020. 
            
            
               (3)Tretji odstavek člena 185 Sporazuma o izstopu, kakor je bil spremenjen
                  11
               , določa, da lahko pri pripravi pisnega uradnega obvestila o zaključku svojih potrebnih notranjih postopkov Unija v zvezi s katero koli državo članico, ki je navedla razloge, povezane s temeljnimi načeli nacionalnega prava te države članice, izjavi, da lahko izvršitveni sodni organi te države članice v prehodnem obdobju poleg razlogov za neizvršitev evropskega naloga za prijetje iz Okvirnega sklepa Sveta 2002/584/PNZ
                  12
                zavrnejo predajo njenih državljanov Združenemu kraljestvu na podlagi evropskega naloga za prijetje. V skladu s členom 4 Sklepa (EU) 2019/274 države članice, ki nameravajo izkoristiti možnost iz tretjega odstavka člena 185 Sporazuma o izstopu, o svoji nameri obvestijo Komisijo in generalni sekretariat Sveta pred 15. februarjem 2019.
            
         
         
            
               (4)Glede na večkratno podaljšanje obdobja na podlagi člena 50(3) PEU je primerno spremeniti Sklep (EU) 2019/274, da se določi nov rok, v katerem bi morale države članice, ki nameravajo izkoristiti možnost iz tretjega odstavka člena 185, o tem obvestiti Komisijo in generalni sekretariat Sveta. Ob tej priložnosti je primerno prilagoditi sklicevanje na ustrezni odstavek člena 185 Sporazuma o izstopu.
            
            
               (5)Sklep (EU) 2019/274 bi bilo zato treba ustrezno spremeniti.
            
            
               (6)Kot je določeno v členu 50(4) PEU, Združeno kraljestvo ni sodelovalo pri razpravah Sveta o tem sklepu niti pri njegovem sprejetju –
            
            
               SPREJEL NASLEDNJI SKLEP:
            
            
               Člen 1
            
            
            
               Člen 4 Sklepa (EU) 2019/274 se nadomesti z naslednjim:
            
            
               „Člen 4
            
            
               Države članice, ki nameravajo izkoristiti možnost iz tretjega odstavka člena 185 Sporazuma, o svoji nameri obvestijo Komisijo in generalni sekretariat Sveta pred 28. januarjem 2020.“
            
            
            
               Člen 2
            
            
            
               Ta sklep začne veljati na dan sprejetja. 
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta (EU) 2019/274 z dne 11. januarja 2019 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 47I, 19.2.2019, str. 1). Besedilo Sporazuma o izstopu, priloženo Sklepu (EU) 2019/274, je bilo objavljeno v UL C 66I, 19.2.2019, str. 1.
               
               
                  
                     (2)
                  
                        Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80I, 22.3.2019, str. 1).
               
               
                  
                     (3)
                  
                        Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
               
               
                  
                     (4)
                  
                        Sklep Evropskega sveta (EU) 2019/1810, sprejet v dogovoru z Združenim kraljestvom, z dne 29. oktobra 2019 o podaljšanju obdobja na podlagi člena 50(3) PEU (UL L 278I, 30.10.2019, str. 1).
               
               
                  
                     (5)
                  
                        Okvirni sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, 18.7.2002, str. 1).
               
               
                  
                     (6)
                  
                        Sklep (EU) 2019/274 se nanaša na drugi odstavek člena 185 Sporazuma o izstopu, kakor je bil objavljen v UL C 66I, 19.2.2019, str. 1. Vendar je v spremenjenem Sporazumu o izstopu, kakor je bil objavljen v UL C 384I, 12.11.2019, str. 1, drugi odstavek postal tretji odstavek.
               
               
                  
                     (7)
                  
                        Sklep Sveta (EU) 2019/274 z dne 11. januarja 2019 o podpisu, v imenu Evropske unije in Evropske skupnosti za atomsko energijo, Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (UL L 47I, 19.2.2019, str. 1). 
               
               
                  
                     (8)
                  
                        Sklep Evropskega sveta (EU) 2019/476, sprejet v dogovoru z Združenim kraljestvom, z dne 22. marca 2019 o podaljšanju obdobja na podlagi člena 50(3) PEU (UL L 80I, 22.3.2019, str. 1).
               
               
                  
                     (9)
                  
                        Sklep Evropskega sveta (EU) 2019/584, sprejet v dogovoru z Združenim kraljestvom, z dne 11. aprila 2019 o podaljšanju obdobja na podlagi člena 50(3) PEU (UL L 101, 11.4.2019, str. 1).
               
               
                  
                     (10)
                  
                        Sklep Evropskega sveta (EU) 2019/1810 z dne 29. oktobra 2019, sprejet v dogovoru z Združenim kraljestvom, o podaljšanju obdobja na podlagi člena 50(3) PEU (UL L 278I, 30.10.2019, str. 1).
               
               
                  
                     (11)
                  
                        Spremenjena različica Sporazuma o izstopu je bila objavljena v UL C 384I, 12.11.2019, str. 1.
               
               
                  
                     (12)
                  
                        Okvirni sklep Sveta 2002/584/PNZ z dne 13. junija 2002 o evropskem nalogu za prijetje in postopkih predaje med državami članicami (UL L 190, 18.7.2002, str. 1).